Sol Plaatje

Solomon Tshekisho Plaatje, nado en Doornfontein o 9 de outubro de 1876 e finado en Xohanesburgo o 19 de xuño de 1932, foi un xornalista, lingüista, político, tradutor e escritor surafricano  Plaatje foi un dos membros fundadores e primeiro secretario xeral do Congreso Nacional Nativo Surafricano (SANNC), despois denominado Congreso Nacional Africano.

 Traxectoria 
Plaatje naceu preto de Boshof no Estado Libre de Orange (agora Estado Libre, Suráfrica), o sexto de oito fillos. Seus pais Johannes e Martha eran da etnia tswana e de relixión cristiá que traballaban para misioneiros en diversos lugares de Suráfrica. Cando Solomon tiña catro anos, a familia trasladouse a Pniel preto de Kimberley na Colonia de Cabo para traballar para un misoneiro alemán, Ernst Westphal, e a súa muller Wilhelmine. Nesa misión recibiu a súa educación, Wilhelmine tamén lle deu leccións de piano, violín e de canto. En febreiro de 1892, con quince anos, converteuse en profesor axudante na misión e así estivo durante dous anos.

Despois de deixar a escola, marchou a Kimberley en 1894 onde traballou como mensaxeiro de telégrafos  para a oficina de correos. Posteriormente pasou o exame para traballadores públicos, logrando as notas máis altas entre os examinados en neerlandés e tipografía.

Traballou como intérprete de tribunais para as autoridades británicas durante o asedio de Mafeking e mantivo un diario das súas experiencias que se publicou postumamente corenta anos despois da súa morte co título de Boer War Diary. Despois da guerra centrouse no xornalismo, asumiu o posto de editor en 1902 de Koranta ea Becoana, o primeiro semanario inglés-tswana fundado en 1901,Solomon Tshekisho Plaatje South Africa History Online logrando mellorar a tirada de 500 a 2000 exemplares en poucos meses e aumentando a paxinación dunha páxina a oito, establecendo as súas propias oficinas e prelo, dándolle influencia políticaZubeida Jaffer e Sibusiso Tshabalala "Sol T Plaatje: Pariah In the Land of His Birth" The Journalist,  logo cara a finais da década marchou a  Kimberley e alí fundou Tsala ea Becoana que se converteu en Tsala ea Batho tempo despois.
miniatura|A delegación do Congreso Nacional Nativo Surafricano en Inglaterra (xuño de 1914), de esquerda a dereita: Thomas Mapike, Rev. Walter Rubusana, Rev. John Dube, Saul Msane, Sol Plaatje
Como activista e político pasou moito da súa vida loitando polo recoñecemento e liberación do pobo africano. Foi membro fundador e primeiro secretario xeral do do Congreso Nacional Nativo Surafricano (SANNC), que se convertería no Congreso Nacional Africano (ANC) dez anos despois. Como membro dunha delegación da SANNC viaxou a Inglaterra para protestar contra a lei de terras nativas de 1913. Cando a delegación volveu, Plaatje decidiu quedar e permaneceu en Gran Bretaña ata febreiro de 1917 en Gran Bretaña, e alí publicou un rebatemento da lei de terras Native Life in South Africa  (1914) mais tamén Sechuana Proverbs and Their European Equivalents (1916) e Sechuana Phonetic Reader (1916) en colaboración con Daniel Jones. En 1919 volveu a Londres encabezando unha nova delegación  que se reuniu co primeiro ministro Lloyd GeorgeBrian William (1984) Sol Plaatje. South African Nationalist, 1876–1932. London: Heinemann Educational Books. Entre decembro de 1920 e finais de 1923 estivo no Canadá e nos Estados Unidos onde coñeceu a Marcus Garvey e W.E.B. Du Bois Laura Chrisman (2003) Postcolonial Contraventions: Cultural Readings of Race, Imperialism, and Transnationalism  Manchester University Press, pp. 89 e ss..

Plaatje foi o primeiro negro surafricanoGareth Cornwell, Dirk Klopper e Craig Mackenzie (2012) The Columbia Guide to South African Literature in English Since 1945Columbia University Press, pp. xi en escribir unha novela en inglés, Mhudi, que escribiu en 1919, pero non se publicou ata 1930E a primeira versión íntegra publicouse en 1970: Sol Plaatje  ZAR.co.za. En 1928 o o escritor zulú, R. R. R. Dhlomo publicou unha novela de lingua inglesa, co título de An African Tragedy. Isto fai da novela de Dhlomo a primeira publicada en inglés dun autor negro surafricano. Traduciu  Xulio César (Dikhontsho tsa bo-Juliuse Kesara) e The Comedy of Errors (Diphosho-phosho) de William Shakespeare ao tswana.

 Notas 

 Véxase tamén 
 Ligazóns externas 
 Biografía na web da presidencia de Suráfica (en inglés)

Categoría:Nados en 1876
Categoría:Finados en 1932
Categoría:Nados na provincia do Estado Libre
Categoría:Escritores en lingua inglesa
Categoría:Escritores en lingua tswana
Categoría:Tradutores do inglés
Categoría:Escritores de Suráfrica
Categoría:Políticos de Suráfrica
Categoría:Personalidades do xornalismo